system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Vingard, Alba?
assistant
Vingard (în dialectul săsesc Wengertskirch, Wengerskirch, în , în ) este un sat în comuna Șpring din județul Alba, Transilvania, România.

Obiectiv memorial
Monumentul Eroilor Români din Al Doilea Război Mondial. Monumentul de tip obelisc a fost realizat în anul 1945 de către sculptorul N. Petrașcu, din Alba Iulia, în memoria eroilor români din Al Doilea Război Mondial. Obeliscul, de formă tronconică, este susținut de un postament cu o singură treaptă și o bază paralelipipedică. Monumentul este realizat din beton mozaicat și este amplasat în cimitirul ortodox din satul Vingard. Pe fața obeliscului sunt înscrise: „Eroilor din Vingard/ 1941-1945“ și numele a 11 eroi. Pe fața bazei este un înscris comemorativ: „În amintirea voastră dragi eroi/ Cari v-ați jertfit pentru noi/ Pentru noi și pentru țară/ Pentru patria noastră mamă/ Pentru jertfa voastră dată/ Dumnezeu să vă odihnească“.

Demografie 
Vingard era cândva populat în proporție de 60 la sută de sași, dar în 2016 în sat mai existau doar 12 sași.

Obiective turistice
 Biserica evanghelică din Vingard
 Biserica de lemn din Vingard

Personalități
 Gavriil Munteanu (1812–1869), cărturar, traducător, membru fondator al Academiei Române.
 Nicolae Mihălțianu (1825–1881), protopop al Zarandului între 1871–1881.

Note

Vezi și 
 Biserica de lemn din Vingard
 Lista monumentelor istorice din județul Alba

Legături externe 
  Vingard (Weingartskirchen)
 Dicționar de localități din Transilvania 
 Ultimii sasi din Vingard, 17 decembrie 2000, Evenimentul zilei

Imagini

Vingard, Șpring